hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en en en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu hu en fr en hu en de en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. június 02. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2017. június 02.
MKKSZ sztrájk! Lázár: nem lesz béremelés. Jöhetnek a képesítés nélküliek. Lex Taigetosz. A jezsuiták támogatták…
Munkabeszüntetése készülnek a Magyar Köztisztviselők, Közalkalmazottak és Közszolgálati Dolgozók Szakszervezetnél és a Magyar Államkincstár országos, megyei és munkahelyi szakszervezeteinél.
MKKSZ sztrájk! Veszélyben 900 ezer munkavállaló bérszámfejtése!
A Magyar Köztisztviselők, Közalkalmazottak és Közszolgálati Dolgozók Szakszervezete(MKKSZ) és a Magyar Államkincstár országos, megyei és munkahelyi szakszervezetei bejelentették, hogy július 17-én 2 órás sztrájkot tartanak.amennyiben a kormány és az Országgyűlés nem támogatja a központi közigazgatási szerveknél dolgozók 2017-től érvényes 25%-os bérfejlesztését. A szakszervezet szerint ehhez – a Kincstári dolgozók számára mintegy – 1 milliárd forint plusz pénzre van szükség.
Hiába jelentették be a Magyar Államkincstár országos, megyei és munkahelyi szakszervezetei, hogy július 17-én időszakos sztrájkot tartanak, a kormány nem hajlandó emelni a béreiket. Nem jöhet hosszabb sztrájk – mondta el Lázár János a csütörtöki kormányinfón.
Négymilliárdot szeretnének a vízügyesek bérfejlesztésre
Jelentős bérfelzárkóztatásra lenne szükség a vízügyi ágazatban, mert menekülnek a dolgozók, akik 2007 óta nem kaptak fizetésemelést – ezt a Környezetvédelmi és Vízügyi Országos Szakszervezet elnöke mondta a Klubrádió Esti gyors című műsorában. Tarró Péter elmondta, ennek oka, hogy a megközelítőleg 4000 dolgozó 70 százaléka szakmunkás-bérminimumért dolgozik, miközben jelentős részük egyetemi diplomával rendelkező mérnök. Mint mondta, a jelenlegi bértábla nem alkalmas a bérek kezelésére, így a pályakezdő mérnökök többségének fizetése ma gyakorlatilag a fizikai dolgozókéval azonos, bruttó 160-180 ezer forint.
Dr. Szabó Endre, Szathmári Gábor köszöntése
Dr. Szabó Endre, praesidens emeritus, a SZEF örökös tiszteletbeli elnöke 85. születésnapja és Szathmári Gábor, a SZEF nyugalmazott sajtómenedzsere 85. születésnapja alkalmábólrendezett köszöntőünnepségre és közös ebédre kerül sor a Benczúr Szálloda Zsolnaytermében2017. június 7-én, szerdán 13 órától.
Zavaros ügyek a KLIK-nél?
Az ATV Start vendége Hadházy Ákos társelnök, LMP
Kezdi értékét veszíteni a pedagógus-béremelés
Míg az emberi erőforrások minisztere a tanárok megbecsüléséről beszélt pedagógusnap alkalmából, az érintettek egyre kevésbé érzik ezt. A Nemzeti Pedagóguskar és az egyik szakszervezet szerint is kezdi elveszíteni értékét a 2013-ban indult béremelés. A tanárok bére ugyanis három éve nem a minimálbérhez igazodik, a számításául használt összeget befagyasztották. Így egy kezdő pedagógus bére alig 10-20 ezer forinttal magasabb, mint egy kezdő szakmunkásé.
Jöhetnek a képesítés nélküli pedagógusok
Az ATV Start vendége Galló Istvánné elnök, Pedagógusok Szakszervezete.
Áder János húga tanárok ezreit alázta meg
Áder János államfő húga, Pölöskei Gáborné, az NGM szakképzésért és felnőttképzésért felelős helyettes államtitkára előadást tartott a Liga Szakszervezetek fórumán, ahol pedagógusok ezreit alázta meg kijelentésével, miszerint: ha a tanárok meg akarják tartani az állásukat, hozzanak áldozatot – idézte Áder húgát a Pécsi Stop.
A PDSZ szerint emellett a felháborító kijelentés elhangzása mellett – lényegében elismerve, hogy elvárják az ingyenmunkát – az is kiderült, a minisztériumban egyáltalán nincsenek tisztában azzal, hogy mikor választanak a gyerekek és a szülők iskolát.
A PDSZ a ki nem fizetett túlmunka miatt jogi lépéseket tervez, illetve az érintett pedagógusoknak jogi segítséget nyújt.
Lex Taigetosz: embertelen, elfogadhatatlan
Nem támasztja alá semmilyen szakmai érv a köznevelési törvény elfogadott módosítását, amely nehéz helyzetbe hozza a tanulási nehézségekkel küzdő gyerekeket – állítják szakértők.
Cserbenhagyott mentők, meglepett háziorvosok
Azt tartjuk, amit megígértünk – mondta Ónodi-Szűcs Zoltán a Népszava kérdésére, amikor azt firtattuk, hogy a szerdai demonstráció után lát-e esélyt a mentők fizetésének emelésére.
Most akkor mennyit keresnek a mentősök?
Az elmúlt pár napban a mentőstüntetés kapcsán egymásnak szögesen ellentmondó állítások hangzottak el arról, mennyit is keresnek valójában a mentők. A szerdai akciót szervező MOMSZ elnöke állítja, megalázó béreket visznek haza, amit a tervezett béremelés sem orvosol a kellő mértékben, az EMMI és az Országos Mentőszolgálatot igazgató Csató Gábor azonban a kormánypárti médiának azt nyilatkozta, a mentődolgozók többsége ma a nemzetgazdasági átlagon felül keres.
Tesco-ügy: a londoni szakszervezet támogatja magyar érdekképviseleteket a bérrendezésben
A Kereskedelmi Alkalmazottak Szakszervezete tájékoztatta a Tesco angliai anyavállalatánál működő országos szakszervezetet a magyarországi leánycégnél kialakult bérfeszültségről, a londoni főtitkár támogatásáról biztosította a magyar érdekképviseleteket – írja pénteki számában a Magyar Idők.
A kötelező szervizdíj bevezetését kezdeményezi a Magyar Szállodák és Éttermek Szövetsége minden magyarországi vendéglátóhelyen. A javaslat célja az alacsony bérek növelése, a munkaerő megtartása és az ágazat fehérítése. Ahol nincsen munkáltatói érdekképviselet, ott a kötelező szervizdíj, vagyis a borravaló elosztását a tulajdonos az ott dolgozók bevonásával határozza meg, amelyből a konyhai segédszemélyzet is részesülhet.
Ennyiért gályáznak a szakácsok, pincérek, mosogatók a Balatonnál
Több száz álláshely vár még betöltésre a Balatonnál, ahova hamarosan megérkeznek a turistahadak. Már nem álom, hogy osztrák bért keressünk a magyar tenger partján, de azért a munkakörnyezet még hagy maga után némi kívánni valót, és a fizetés egy része is zsebbe megy, papír nélkül. A napi tíz, tizenkét óra munka nem számít kirívónak, arra viszont van már alternatíva, ha a tó partján dolgozva képzeljük el a nyarat, de nem szeretnénk büfében, kocsmában, boltban vagy étteremben dolgozni.
NGM: nincs szükség a munkavállalók kiküldetési irányelveinek módosítására
Nincs szükség a munkavállalókra vonatkozó uniós kiküldetési irányelvek módosítására Magyarország, valamint Kelet-Közép-Európa több állama szerint – mondta Simon Attila István, a Nemzetgazdasági Minisztérium (NGM) munkaerőpiacért felelős helyettes államtitkára csütörtökön az MTI-nek telefonon, a régiós országok foglalkoztatásért felelős vezetőinek pozsonyi konferenciáját követően.
Kijelentette, hogy a határon átnyúló foglalkoztatási visszaélések ellen a mostani jogszabályi környezetben is eredményesen lehet fellépni. Hozzátette: a tanácskozáson Szlovákia, Csehország, Lengyelország, Románia és Szerbia képviselőivel egyetértettek abban, hogy az irányelvek betartásához elegendő jelenlegi jogszabályok alkalmazása és a hatóságok hatékony közreműködése. Példaként említette, hogy Szlovákia és Magyarország közt az adatkérések külföldi jogsegély keretében gyorsan – akár 48 órán belül – teljesíthetőek.
Novák Katalin szerint a 21. a lehetőségek évszázada a nőknek
Hiszem, hogy a 21. a lehetőségek évszázada lesz a nők számára, ezt a kormány a munkaerőpiac rugalmasabbá tételével igyekszik elősegíteni – mondta Novák Katalin, az Emberi Erőforrások Minisztériumának család-, ifjúság- és nemzetközi ügyekért felelős államtitkára a Figyelő című hetilap nők helyzetével foglalkozó csütörtöki konferenciáján.
A magas keresetűeket támogatják
A kormány évek óta a dolgozó és magas keresetű családok támogatását növeli, 2017-ben egy jól kereső apa családja háromszor annyit kap, mint egy munkanélkülié – mondja Szikra Dorottya szociálpolitikus.
Tudta? Döbbenetes összeget vonnak le az ön fizetéséből
Lázár János azt találta mondani a legutóbbi Kormányinfón, hogy az alacsony jövedelmű munkavállalók ma jobban járnak, mint 2010-ben, a kormányváltás előtt. Az Együtt nem bírta szó nélkül hagyni a megállapítást.
Lázár: Aki akar, az tud dolgozni
A Miniszterelnökséget vezető miniszter szerint jövőre megvalósul a teljes foglalkoztatottság.
Béremelés.Három év alatt ötvenszázalékos bérfejlesztést szeretne a Tesco vezető beosztású dolgozóinak az egyik érdekképviselet. A Kereskedelmi Dolgozók Független Szakszervezete júliusig adott határidőt a vállalatnak. Ha addig nem történik előrelépés, demonstrációt tarthatnak, de végső esetben sztrájkolhatnak is. Közben aláírásokat gyűjtenek, hogy kiderüljön: hány dolgozó áll ki a béremelés mellett.
„Az áruházban dolgozók és az egyéb területeken dolgozók bére összecsúszott. Ezeken a területeken nem voltak rendszeres béremelések, és a szakmunkás-bérminimum, illetve a minimálbér emelése, amit jogszabály ír elő, ilyen helyzetet teremtett. Gyakorlatilag nincs olyan szegmense a vállalatnak, amellyel kapcsolatban azt tudnánk mondani, hogy ne legyen béremelés” – mondta Bubenkó Csaba, szakszervezeti elnök.
Foglalkoztatottság.Jövőre megvalósul a teljes foglalkoztatás Lázár János szerint. A Miniszterelnökséget vezető miniszter úgy véli, akinek a piacon nem lesz munkahelye, azt az állam foglalkoztatja majd, így aki akar, tud is dolgozni. Hozzátette: a választás éve a büdzsétervezet alapján egyebek között a munkából élők éve lesz.
Küzdeni kell a munkavállalók jogaiért
A kormány nemrég még úgy akarta módosítani a munka törvénykönyvét, hogy a munkaidőkeretet a jelenlegi legfeljebb egy évről három évre kitolja, ettől azonban később visszatáncolt. Nem vállalt kockázatot azzal, hogy a sokak által rabszolgatörvénynek hívott előterjesztést meg akarta szavaztatni a parlamenttel. A munkavállalók helyzete tehát nem romlott, de nagyon sokat változott az utóbbi években.
A szegénységnek is van politikai haszna?
Majdnem két és félmillió ember, Magyarország lakosságának egynegyede van kitéve a szegénységnek vagy az elszegényedés veszélyének, és nincs központi program, amely képes lenne megállítani a lecsúszásukat.
Most mi lesz? Brutálisan megugrott a nyugdíjba vonulók száma
Öt év alatt 20 ezer forinttal emelkedett az induló ellátások összege, vagyis egyre nagyobb a teher a nyugdíjbiztosításon.
Kérhető-e a nyugdíj külföldre folyósítása?
A belföldi folyósítási lehetőségektől több ponton eltér a külföldön élő vagy tartózkodó személyek részére történő nyugdíjfolyósítás – e témát járjuk körül cikkünkben.
Hiába védte kollégáját, ellene fordult
A Nolimpiás lájkolása miatt megvédett volt kolléganője is a kirúgott Szert Boglárka ellen fordult a bíróságon.
Csütörtökön kezdődött a munkaügyi pere az Antall József Tudásközpontból eltávolított jogásznőnek.
Szert Boglárka szerint azért rúgták ki, mert szóvá tette, hogy Antall Péter, az alapítvány vezetője nyilvánosan megalázott egy fiatal kolléganőt, mert az lájkolt a Facebookon egy Momentumos bejegyzést.
A munkaügyi per tanúk meghallgatásával kezdődött, és az a kolléganő is az alapítvány vezetőjének a pártjára állt, akit Szert Boglárka védeni próbált. A jogász Egyenesen című műsorunkban azt mondta: egy pillanatra sem bánta meg, amit tett és ma is ugyanígy járna el.
Áll a bál az ORÖ-ben
Az ATV Start vendége Makai István elnök, Roma Polgári Tömörülés.
Kövér László ismét nagyot ment egy interjújában
A parlament elnöke szerint mindenki, aki tiltakozik a Fidesz ellen az neobolsevik, a Momentum pedig náci keretlegényekhez hasonló. Farkas Flóriánról nem kérdezték a házelnököt.
Üzenet az orbáni állammal “szembeszegülő” magyaroknak
Kiosztotta Orbán Viktor kormányfőt Soros György, aki egy brüsszeli konferencián vágott vissza az ellene hadat üzenő korábbi “tanítványának”.
Orbán: Soros hadat üzent Magyarországnak
Orbán Viktor a Kossuth Rádió 180 perc című műsorában reagált Soros György tegnapi véleménycikkére, amiben maffiaállamnak és korruptnak nevezte az Orbán-kormányt. A miniszterelnök szerint ezzel a magyar származású milliárdos hadat üzent Magyarországnak.
Brüsszelben védte a CEU-t Botka
Az Európai Unió vezetői nem akarnak kétsebességű Európát. Kényszernek tekintenék, ha kialakulna a magországok csoportja és a szorosabb együttműködésből kimaradó országok pedig a perifériára szorulnának – így foglalta össze kétnapos brüsszeli megbeszéléseit Botka László. Az MSZP miniszterelnök-jelöltje idézte tárgyalópartnereit, akik szerint “mindig azok kiabálnak a többlépcsős integráció ellen, akik miatt egyébként megbomlik az EU egysége.”
“Leváltjuk a fideszes tolvajokat” – Új plakátokon Orbán és Rogán
A Jobbik újabb plakátkampányt indított azzal a céllal, hogy elmondja, hogyan lehet visszaszerezni az ellopott pénzeket – közölte Jakab Péter szóvivő csütörtöki budapesti sajtótájékoztatóján.
Az aggódó közvéleményt ezúton szeretném én is megnyugtatni, hogy nem csak az MSZP, de az MSZMP, az MDP, sőt a Peyer-féle paktum párt listájára sem kívánkozom” – közölte Bajnai Gordon volt kormányfő a Facebookon, miután Botka László az MSZP miniszterelnök-jelöltje Horthy Miklóssal és Kádár Jánossal együtt emlegette egy interjúban.
“Leszóltak az MTA felsőbb vezetésétől, hogy nem kellene kiadni ezt a könyvet” – mondta Gyurgyák János az Osiris kiadó vezetője a most bemutatott, Magyarország aktuális problémáiról szóló Hegymenet című könyvükről. Gyurgyák szerint azt üzenték nekik, hogy “politikai szempontból jobb lenne nekik, ha meg sem jelenne a kötet.” Végül a jezsuita rend kutatóintézete adott pénzt a 28 ismert szerző tanulmányát felsorakoztató kötetre. Az MTA tagadta a történetet: „Az MTA semmilyen utasítást nem adott senkinek a könyv kiadására vagy támogatására vonatkozóan”.
Farkasházy: Ha észhez térnek, lesz Szárszó
Idén júniusban nem lesz szárszói találkozó – mondta Farkasházy Tivadar Egyenesen című műsorunkban.A humorista szerint bár mindig a választás előtt volt a legnagyobb az érdeklődés, most elmarad az esemény. Nem elfásult vagy belefáradt, hanem úgy érzi, a „demokratikus ellenzék” elvesztegette az elmúlt hét évet, képtelenek megállapodni egymással, így pedig nem látja értelmét megtartani a találkozót – mondta Farkasházy.
Liptai Claudia ezért hagyja ott a TV2-t?
Nemrég derült ki, hogy Liptai Claudia otthagyja a TV2-t, de az okokat nem lehetett tudni, ezért a Story magazin próbálta kinyomozni, mi történhetett.
Komoly díjat lehet nyerni a társadalmi munkáért
A Három Királyfi, Három Királylány Alapítvány pályázatot hirdet a Kopp-Skrabski-díj elnyerésére.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.